Hírek az orvosi ellátásról!

A lakosság és az egészségügyi dolgozóink érdekében az alábbi intézkedéseket hoztuk!

2020. március 23.-án hétfőn reggel 6-kor a vérvételi ellátás a szokásos rendben történik! Az orvosi rendelőbe járóbeteg ellátásra csak és kizárólag azok jelentkezzenek, akiknek sürgős ellátásra van szükségük!

Gyógyszerek felírása telefonos egyeztetés alapján történik, a rendelési idő végén a recepteket a nővérek átjuttatják a gyógyszertárba, ezek kiváltására másnap van lehetőség.

Pánikszerű gyógyszer beszerzésre nincs szükség, mert a gyógyszertár nem kerül bezárásra, ahogy nem fog megszűnni az orvosi ellátás sem!

Mindenki figyeljen a személyes higiéniájára (papír zsebkendő használata, kézmosás gyakorisága,) és a környezet higiéniájának betartására!

Mindenkitől türelmes és fegyelmezett viselkedést kérünk, vigyázzunk egészségügyi dolgozóinkra, vigyázzunk egymásra és magunkra is!

 dr. Bajmóczi Géza Nagy Andrásné

 háziorvos polgármester